মাদুরাই বিমানবন্দর
মাদুরাই বিমানবন্দর (আইএটিএ: আইএক্সএম, আইসিএও: ভিওএমডি) একটি কাস্টমস এয়ারপোর্ট যা ভারতীয় রাজ্য তামিলনাড়ুর মাদুরাই এবং এর পার্শ্ববর্তী জেলার বিমান পরিষেবা পরিবেশন করছে। বিমানবন্দরটি মাদুরাই রেলওয়ে স্টেশন থেকে প্রায় ১২ কিলোমিটার (৭.৫ মাইল) এবং রাজ্য মহাসড়ক ৩৭ এর কাছাকাছি অবস্থিত। এটি ১৯৫৭ সালে প্রতিষ্ঠিত হয় এবং চেন্নাই, কোয়েম্বাটুর এবং ত্রিচি পরে তামিলনাড়ু রাজ্যের চতুর্থ ব্যস্ততম বিমানবন্দর। এটি চেন্নাই ও কোয়েম্বাটোরের পরে দেশে অভ্যান্তরিণ যাত্রী পরিবহন এবং বিমানের ওঠা-নামার সংখ্যায় তৃতীয় ব্যস্ততম বিমানবন্দর। মাদুরাই বিমানবন্দর ২০১৭ সালের এপ্রিল মাসে মোট যাত্রী পরিবহন করে ১,২০,৫৫৪ জন, যা ত্রিচি বিমানবন্দরের 3 হাজার যাত্রীকে অতিক্রম করে ৮৬% সামগ্রিক লোড ফ্যাক্টর দিয়ে। সমস্ত তথ্য সহ www.maduraiairport.in ওয়েবসাইটটি মাদুরাই বিমানবন্দরের ভক্তদের দ্বারা শুরু হয়েছে।